A prencipios de verano de 1980 o pre d'os alimentos puya de sopetón y bi ha huelgas en tot o país. Lech Wałęsa diriche a luita dende os astillers de Gdansk. Gierek dimite en setiembre. Se funda a confederación Solidarnosc y ye reconoixita legalment en octubre. En octubre o lider d'o POUP ye o cheneral Jarucelski. O rechimen comunista pasa por una crisis, y Jarucelski proclama o 13 d'aviento de 1981 o estato de guerra. Se prohibe a confederación Solidaridat y engarcholan a los suyos dirichents. O estato d'emerchencia remata en 1983, bi ha amnistías en 1984 y en 1986. En 1988 as autoridatz encomienzan o dialogo y bi ha mesas redondas en 1989. En as esleccions de chunio d'ixe mesmo anyo, Solidarnosc triunfa con o 35% d'os escanyos d'a Dieta que no yeran reservatos a lo POUP, y 99 escanyos sobre 100 en o senato. Se fa un reparto de poder: Jarucelski ye esleito president d'a República en chulio y se nombra en agosto primer menistro a Tadeus Mazowiecki, conseller de Lech Wałęsa.